Iesus Marya, geben ze Porsolon uff 15 tag ochtob' 1443
Mîn willigen dienst und was ich guͤtz v'mag for an. Wiss lieb' mîn vatter, das mir dîn
pryeff wol worden ist, geben zu Bern uff 11ten septemb'. In dem selben ich wol
han verstanden, wie ir denne for Loͧffenberg sind gesin und vō Gotz genaden mitt allem
liepp davan sind komen. Der phennig tuͦt fil, sid dem mal, das es dar zuͦ ist komen,
das mā dye von Bern mitt so grosser macht ab dem feld koufft. Das ist doch wol
ein schand. Ruͦdolffen wirt fil guͦtter ave Marya gebettet. Doch ally ding beschechen
im pesten, dar for muͦs man es oͧch uff haben etc.
Item mer wiss, dz ich wol han v'standen, wye dir das prued'ly das pat' noster hatt gebē,
und sust ally ding. Wye es denne us den eidgnossen ein gestalt ist, dar uff ich
dir nit antwirten kan ietz ze mal, wand ich uff hinacht fil ze schryben han.
Item mer wiss als von des Ringlys wegen, wil ich dir by Eny schiken, der wirtt by
12 oder 15 tagen von hina ritten und der selb ist Tomas Vischers vetter. Und ist
sach, das du noch ze Tun byst, als ich mich v'sych, so muͦs er hîn uff zuͦ dir
rytten, und er wird dir ein corallin snuerli bringen, das ist werlych fast fin,
wird by 16 gulden kosten, und ein guldin krutzlin dran, dar inn ist ein krutzlin vom helgen
crütz. Das heb lyeb, wand es ist mir kom worden und ist ouch hupsch etc.
Itē mer, das dir min pryeff vor Loͧffenberg ist worden, den ich by Pallin Zwiken hin
uss sant, in dem selben du mir geluck winschs, des dank dir Gott. Ab' mitt
der Gottes hilff bedarfft du min kein sorg han. Es ist mir leyder dar zuͦ
komen, wenne ich den ersten schlaff getuͦn. So ist es nach des geschechen,
ich muͦs uff stan, ich mag nut mer slaffen. Das, das du mir dik hast geseytt,
kompt mir ietz an sagen, ich welt gern, das ich sin nuͤt als fil hett etc. Doch
muͦs einer tuͦn von ein kleinen uf ein grosses etc. Ich hatt dir formals geschryben,
das du Benedicten har in schicktyst. So hett ich im wol zuͦ geholfen, das er in eim
iar als fil hett gelertt als sust in zwoen und wer hutt od' morn fur dich und
mich gesin od' fur dye gesellschafft, wye sich das geschikt hett, so wiltu in der
muetter lassen engelten. Fillicht han ich es oͧch unrecht for mir, ab' was knaben
in dis land kempt, da ist selten, sy gerattint wol oder sy sôllint denne von natur
nichtz. Dar umb tuͦ als wol und tu es mir ze dienst und schick in har in uff
dy oster mes. Dar umb bitt ich dich, ich wil in an end tuͦn, da er wol sol stan
mitt der Gotz hilff etc. M' wiss, sid dem mol das Polly hien uss reytt, ist mir
komen 32 ballen linwatt p̄er mar ̄nd̄er terra und so ist noch by 60 ballen
uff der stras, dye solt Kuonrat von Kilchen har noch fergen und der hatt
ein zoll verryten und lytt gefange. Also do ich das vernam, do schikt ich ze
stond Heinrych en weg dem guott en gegen, ze fergen
uff primo ditto hyr uß,
und ze besechen,
wye es dar umb stûnd. Also han ich ein pryeff von im gehebt von Montpelyer,